Yan wass ar teqqas, taf yan yired agensu n temẓin ar as-teqqra : “ A tafulust a ta addu-d ad am-fkeɣ yan yired !” Tini-as tfullust : “ Aǧǧ-i a Ɛica mejl ayetmas ad zruɣ tiɛbanin-inew!” Ar tsefruruḍ iǰǰiǰ-nnes s tɣenbut, tger Ɛica ayelliɣ n yired s imi, tqejj-t. Kammla tqejja-t, tenker-nn ẓar-s tfullust, tenna-as : “ Fek-i-d ired-inew !” Tenna-as : “ Ar am-qqraɣ allig ur trit ad t-tameẓt iwa ha-t ččiɣ-t, ar mek teqqerfit g yired, ad am-fkeɣ idikel n temẓin !” Tenna-as : “ Ired-inew day !” Tenna-as : “ Ad fkeɣ idikel n qillu !” Tenna-as : “ Ired-inew day !” Tenna-as : “ Ad am-fkeɣ idikel n yirden !” Tenna-as ired-inew day !” allig as-tesswa iman, tenker ar tt-treggem, iqqim lḥal g tfullust, teddu tesfurṭ g uḥellab n waman allig akw temmeɣ, teddu-as s almessi tesfurṭ dig-s allig tsexi ayenna n ilkemẓ dig-s illan dda s tessiɣi Ɛica kra n wafa.